জেলা পরিষদে হ্যাকিং আতঙ্ক! ওয়েবসাইট খুললেই মিলছে পাকিস্তানের পতাকা

আলিপুরদুয়ার: আলিপুরদুয়ার জেলা পরিষদের ভিতরে হ্যাকিং আতঙ্ক! শুক্রবার বিকেলে জেলা পরিষদের ওয়েবসাইট খুলতেই চক্ষু চড়কগাছ। সূত্রের খবর, সেখানে হ্যাকিং অ্যালার্ট দেওয়া হয়েছে। পাকিস্তানের পতাকা এবং অজস্র ভুল বানানে কার্যত হুমকি মিলছে বলে খবর। তা দেখে প্রাথমিকভাবে চাঞ্চল্য ছড়িয়ে পড়ে জেলা পরিষদ কার্যালয়ের ভিতরে।

শুক্রবার বিকেলে আলিপুরদুয়ার জেলা পরিষদের ওয়েবসাইটে টেন্ডার বিভাগটি খোলার সঙ্গে সঙ্গে ছড়িয়ে পড়ে আতঙ্ক। তাতে ভেসে উঠছে পাকিস্তানের পতাকা এবং ভুল বানানে হুমকি। তাতে বার্তা দেওয়া হয়েছে যে ‘ডিজিটাল ইন্ডিয়া’ গড়ার স্বপ্ন অধরাই থাকবে। কারণ, পাকিস্তান হ্যাকিংয়ের মাধ্যমে বারবার সেই স্বপ্ন পূরণের পথে বাধা হয়ে দাঁড়াবে, ত্রাস ছড়াবে, তথ্য চুরি করে নেবে। এটা যেন ভারতের মাথায় থাকে। জানা গিয়েছে, যে সংস্থা এই ওয়েবসাইটটি রক্ষণাবেক্ষণ করে তাদের গোটা বিষয়টি জানানো হয়। শনিবার সকালের মধ্যে ওয়েবসাইট ঠিক করে দেওয়া হবে বলে প্রতিশ্রুতি দিয়েছে ওই সংস্থা। সভাধিপতি জানিয়েছেন, এখনও পর্যন্ত অপরাধের কোনও প্রমাণ মেলেনি। তাই পুলিশেও অভিযোগ দায়ের করা হয়নি।

আরও পড়ুন: জোরকদমে চলছে উত্তরবঙ্গকে স্বাভাবিক করার কাজ! নজর রাখছেন মুখ্যমন্ত্রী

এই ঘটনায় স্বভাবতই তুমুল চাঞ্চল্য ছড়িয়েছে। জেলা পরিষদের ওয়েবসাইট পাকিস্তান থেকে হ্যাক করা হয়েছে বলে রটে যায়। সংশ্লিষ্ট ওয়েবসাইটের রক্ষণাবেক্ষণের দায়িত্বে থাকা সংস্থাকে বিষয়টি জানিয়েছে জেলা পরিষদ কর্তৃপক্ষ। কর্তৃপক্ষ বলেন, “ওয়েবসাইট পাকিস্তান হ্যাক করেছে বলে মনে করা হচ্ছে। তবে এর ফলে আমাদের কোনও ক্ষতি হয়নি। অথবা কোনও অপরাধমূলক কিছু ঘটেছে বলেও প্রমাণ পাইনি এখনও। ওয়েবসাইটটি যারা দেখাশোনা করেন, সেই সংস্থাকে বিষয়টি জানিয়েছি। তারা বলেছে, আশ্বাস দিয়েছেন শনিবারের মধ্যে সব ঠিক করে দেবেন। তবে প্রশ্ন উঠছে, কারা এই কাজ করল? নাকি গোটাটাই ভুয়ো? এনিয়ে এখনও একাধিক প্রশিন সামনে আসছে ।

দেখুন খবর:

The post জেলা পরিষদে হ্যাকিং আতঙ্ক! ওয়েবসাইট খুললেই মিলছে পাকিস্তানের পতাকা first appeared on KolkataTV.